CELEX: C2006/060/47
Language: fi
Date: 2006-03-11 00:00:00
Title: Asia C-2/06: Finanzgericht Hamburgin  21.11.2005  tekemällään päätöksellä esittämä ennakkoratkaisupyyntö asiassa Willy Kempter KG vastaan Hauptzollamt Hamburg-Jonas

11.3.2006   
            
            
               FI
            
            
               Euroopan unionin virallinen lehti
            
            
               C 60/25
            
         Finanzgericht Hamburgin 21.11.2005 tekemällään päätöksellä esittämä ennakkoratkaisupyyntö asiassa Willy Kempter KG vastaan Hauptzollamt Hamburg-Jonas
   (Asia C-2/06)
   (2006/C 60/47)
   Oikeudenkäyntikieli: saksa
   Finanzgericht Hamburg on pyytänyt 21.11.2005 tekemällään päätöksellä, joka on saapunut yhteisöjen tuomioistuimeen 4.1.2006, Euroopan yhteisöjen tuomioistuimelta ennakkoratkaisua asiassa Willy Kempter KG vastaan Hauptzollamt Hamburg-Jonas seuraaviin kysymyksiin:
   
               1.
            
            
               Edellyttääkö lopulliseksi tulleen hallintopäätöksen tarkistus ja korjaaminen, jotta otettaisiin huomioon Euroopan yhteisöjen tuomioistuimen tällä välin antama asian kannalta merkityksellisen yhteisön oikeuden tulkinta, että se, jota asia koskee, on riitauttanut hallintopäätöksen tuomioistuimessa vedoten yhteisön oikeuteen?
            
         
               2.
            
            
               Onko oikeutta tehdä vaatimus lopulliseksi tulleen yhteisön oikeuden vastaisen hallintopäätöksen tarkistuksesta ja korjaamisesta, lukuun ottamatta Euroopan yhteisöjen tuomioistuimen asiassa C-453/00 13.1.2004 muotoilemia edellytyksiä, yhteisön oikeuteen perustuvista pakottavista syistä ajallisesti rajoitettu?